Dalton Trumbo

James Dalton Trumbo (, Yhdysvallat) oli yhdysvaltalainen elokuvakäsikirjoittaja ja kirjailija. 

Hän ei suostunut vastaamaan, kun hänet haastettiin vuonna 1947 epäamerikkalaista toimintaa tutkivaan komiteaan vastaamaan väitteisiin Hollywoodin kommunistiyhteyksistä, ja hän joutui siksi 11 kuukaudeksi vankilaan ja Hollywoodin mustalle listalle.Arto Pajukallio, Kommunistijahti pilasi maineen, Helsingin Sanomat, 31.7.2010 sivu D 7 Hän oli kuulunut Yhdysvaltain Kommunistiseen puolueeseen mutta kieltäytyi vastaamasta, kun sitä häneltä komitean kuulemisessa kysyttiin.

Hän oli luultavasti niin sanotun "Hollywood Tenin" eli kymmenen kommunistiksi nimetyn ryhmän lahjakkain jäsen. Heihin kuuluivat Alvah Bessie, Herbert Biberman, Lester Cole, Edward Dmytryk, Ring Lardner Jr., John Howard Lawson, Albert Maltz, Samuel Ornitz, Adrian Scott ja Dalton Trumbo.

Trumbon ankarimpiin vainoajiin kuului juorutoimittaja Hedda Hopper.Arto Pajukallio, Oscar-palkintoja salanimillä, Helsingin Sanomat, 7.3.2018 sivu B 25 Trumbo muutti mustalle listalle joutumisensa jälkeen joksikin aikaa Meksikoon ja jatkoi työtään salanimellä.

Trumbo aloitti elokuvauransa vuonna 1937. 1940-luvulla hän oli yksi Hollywoodin parhaiten palkatuista käsikirjoittajista työstään elokuvissa kuten Kitty Foyle (1940), Thirty Seconds over Tokyo (1944) ja Our Vines Have Tender Grapes (1945). Mustalle listalle joutumisensa jälkeen hän kirjoitti 13 vuoden aikana 30 käsikirjoitusta salanimillä. Hän voitti Oscar-palkinnon elokuvasta The Brave One (Hiljainen sankari, 1956) nimellä Robert Rich. Vuonna 1960 hän sai täyden kunnian elokuvista Exodus (1961) ja Spartacus (1960) sekä sen jälkeen kaikista myöhemmistä käsikirjoituksista, ja hänet palautettiin Writers Guild of America -järjestön jäseneksi.

Trumbo kirjoitti sodanvastaisen romaanin Sotilaspoika (Johnny Got His Gun, 1939), josta hän sai American Booksellers Award -palkinnon ja jonka pohjalta hän itse myöhemmin ohjasi palkitun elokuvan Sotilaspoika (1971).

Trumbo sai Oscar-palkinnon parhaasta käsikirjoituksesta kaksi kertaa elokuvista Loma Roomassa vuonna 1953 ja Hiljainen sankari vuonna 1957, mutta ei voinut itse osallistua palkintojuhlallisuuksiin, vaan ensimmäinen palkinto myönnettiin henkilölle nimeltä Ian MacLelland, joka antoi nimensä käyttöön, ja toisen, jonka hän kirjoitti salanimellä Robert Rich, otti vastaan hänen edustajansa Jesse Lasky. (Archive.org)AMPAS Oscar Trivia (Archive.org)

Palkinto Hiljaisesta sankarista luovutettiin Trumbolle vuonna 1975 ja vaimo Cleo Trumbo otti vastaan Oscar-palkinnon Loma Roomassa vuonna 1993.   

Hän oli jo vuonna 1941 ehdolla Oscar-palkintoon Kitty Foylen käsikirjoituksesta. Kun Exodus ja Spartacus paljastuivat hänen käsikirjoittamikseen vuonna 1960, mustan listan voima alkoi murtua. Sotilaspojasta hän sai vuonna 1971 Cannesin Grand Prix’n.  

Dalton Trumbo kuoli sydänkohtaukseen 70-vuotiaana syyskuussa 1976 Los Angelesissa.

 Perintö 
Trumbon poika Christopher Trumbo on kirjoittanut isänsä elämään perustuvan näytelmän Trumbo (Trumbo: Red, White and Blacklisted, 2003). Hän muokkasi sen myös käsikirjoitukseksi, joka kuvattiin dokumenttielokuvaksi Trumbo (2007), ohjaus Peter Askin. Dokumentissa ovat merkittävässä osassa Dalton Trumbon kirjeet, joita siinä lukevat monet Hollywood-tähdet.Peter Askinin haastattelu luettu 1.8.2010 

Vuonna 2015 ensi-iltansa saaneessa Jay Roachin ohjaamassa elokuvassa Trumbo päähenkilöä näyttelee Bryan Cranston ja Hedda Hopperia Helen Mirren.

Palkinnot ja tunnustukset
Palkinnot
Loma Roomassa, parhaan käsikirjoituksen Oscar-palkinto 1953
Hiljainen sankari, parhaan käsikirjoituksen Oscar-palkinto 1957
 Sotilaspoika, 1971, Fipresci-palkinto, Cannesin elokuvajuhlien tuomariston erikoispalkinto Grand Prix (jaettu Taking Off - otetaan hatkat kanssa)
 Kinema Junpo Awards, 1974

Ehdokkuudet
 Kitty Foyle, parhaan käsikirjoituksen Oscar-ehdokkuus
 The Fixer, 1968, Golden Globe 1969
 Sotilaspoika, 1971 Cannesin elokuvajuhlien Kultainen palmu

Filmografia
Käsikirjoitus
 Kitty Foyle, 1940
 30 sekuntia Tokion yllä, 1944
 Kun sato kypsyy, 1945
 Rikosten pyörteessä, 1950
 Loma Roomassa, 1953, Oscar-palkinto
 Hiljainen sankari, 1957, Oscar-palkinto
 Terroria Texasissa 1958
 Spartacus, 1960 
 Sotilaspoika, 1971, myös ohjaus
 Papillon, 1973

 Lähteet 


Viitteet

 Aiheesta muualla 

 , dokumentti

Luokka:Yhdysvaltalaiset elokuvakäsikirjoittajat
Luokka:Yhdysvaltalaiset kirjailijat
Luokka:Yhdysvaltalaiset elokuvaohjaajat
Luokka:Oscar-palkinnon saajat
Luokka:Vuonna 1905 syntyneet
Luokka:Vuonna 1976 kuolleet
Luokka:Hollywoodin musta lista